Απόφαση του Γενικού Δικαστηρίου (τρίτο τμήμα) της 4ης Ιουνίου 2014 —
Free κατά ΓΕΕΑ — Conradi + Kaiser (FreeLounge)
(Υπόθεση T‑161/12)
«Κοινοτικό σήμα — Διαδικασία ανακοπής — Aίτηση καταχωρίσεως κοινοτικού λεκτικού σήματος FreeLounge — Προγενέστερο εθνικό εικονιστικό σήμα free LA LIBERTÉ N’A PAS DE PRIX, προγενέστερο εθνικό λεκτικό σήμα FREE, εταιρική επωνυμία FREE και όνομα τομέα FREE.FR — Σχετικός λόγος απαραδέκτου — Άρθρο 8, παράγραφος 1, στοιχείο β΄, του κανονισμού (ΕΚ) 207/2009 — Εξουσία μεταρρυθμίσεως»
1.                     Κοινοτικό σήμα — Ορισμός και κτήση του κοινοτικού σήματος — Σχετικοί λόγοι απαραδέκτου — Ανακοπή από τον δικαιούχο προγενέστερου πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια προϊόντα ή υπηρεσίες — Κίνδυνος συγχύσεως με το προγενέστερο σήμα — Κριτήρια εκτιμήσεως (Κανονισμός 207/2009 του Συμβουλίου, άρθρο 8 § 1, στοιχείο β΄) (βλ. σκέψεις 16, 17, 43)
2.                     Κοινοτικό σήμα — Ορισμός και κτήση του κοινοτικού σήματος — Σχετικοί λόγοι απαραδέκτου — Ανακοπή από τον δικαιούχο προγενέστερου πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια προϊόντα ή υπηρεσίες — Ομοιότητα των οικείων προϊόντων ή υπηρεσιών — Κριτήρια εκτιμήσεως (Κανονισμός 207/2009 του Συμβουλίου, άρθρο 8 § 1, στοιχείο β΄) (βλ. σκέψη 18)
3.                     Κοινοτικό σήμα — Ορισμός και κτήση του κοινοτικού σήματος — Σχετικοί λόγοι απαραδέκτου — Ανακοπή από τον δικαιούχο προγενέστερου πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια προϊόντα ή υπηρεσίες — Λεκτικό σήμα FreeLounge — Εικονιστικό σήμα free LA LIBERTÉ N’A PAS DE PRIX, λεκτικό σήμα FREE, εταιρική επωνυμία FREE και όνομα τομέα FREE.FR (Κανονισμός 207/2009 του Συμβουλίου, άρθρο 8 § 1, στοιχείο β΄) (βλ. σκέψεις 27-31, 37)
4.                     Κοινοτικό σήμα — Διαδικασία προσφυγής — Προσφυγή ενώπιον του δικαστή της Ένωσης — Δυνατότητα του Γενικού Δικαστηρίου να μεταρρυθμίσει την προσβαλλόμενη απόφαση — Όρια (Κανονισμός 207/2009 του Συμβουλίου, άρθρο 65 § 3) (βλ. σκέψη 38)
Αντικείμενο
Προσφυγή κατά της αποφάσεως του δευτέρου τμήματος προσφυγών του ΓΕΕΑ της 25ης Ιανουαρίου 2012 (υπόθεση R 437/2011‑2), σχετικά με διαδικασία ανακοπής μεταξύ των Free SAS και Conradi + Kaiser GmbH.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 25ης Ιανουαρίου 2012 (υπόθεση R 437/2011‑2), καθόσον με αυτήν κρίθηκε ότι οι υπηρεσίες επιγραμμικής (on line) εκδόσεως ηλεκτρονικών βιβλίων και περιοδικών καθώς και οι υπηρεσίες εκδόσεως περιοδικών και βιβλίων σε ηλεκτρονική μορφή, επίσης στο Διαδίκτυο, που εμπίπτουν στην κλάση 41 και τις οποίες αφορά η αίτηση καταχωρίσεως, δεν ήταν παρόμοιες με τις υπηρεσίες μεταδόσεως πληροφοριών με ηλεκτρονικά μέσα, ιδίως για τα δίκτυα παγκόσμιας επικοινωνίας όπως το Διαδίκτυο, οι οποίες εμπίπτουν στην κλάση 38 και καλύπτονται από το προγενέστερο εικονιστικό σήμα.
2)
Απορρίπτει την προσφυγή κατά τα λοιπά.
3)
Κάθε διάδικος φέρει τα δικαστικά του έξοδα.